Selena var 23 år gammel da hun ble drept av sin egen medarbeider Yolanda Saldívar. Saldívar hadde da i lengre tid underslått penger fra Selenas selskaper, og på drapstidspunktet var underslagene i ferd med å bli oppdaget. Reaksjonene på Selenas død kan sammenlignes med de som kom da Elvis Presley og John Lennon døde. Den 12. april 1995, to uker etter hennes død, erklærte George W. Bush, som da var guvernør i Texas, hennes fødselsdag som «Selenadagen» i Texas. Warner Bros. produserte i 1997 filmen , en biografisk film på hennes liv med Jennifer Lopez i hovedrollen. Selenas familie og hennes tidligere band holdt en konsert til minne om henne som ble sendt på fjernsynskanalen Univision. Konserten fikk tittelen og fikk høye seertall, faktisk de høyeste som en spanskspråklig fjernsynspesial noen gang har fått i USA.